**8 МАЙ 2025 г.**

**Наказателно дело от общ характер №283/2025 година – 9:30 часа**

На 08.05.2025 година, се проведе съдебно заседание по наказателно дело №283/2025 година, образувано срещу **Г.И.Я.** от град Плевен, обвинен в това, че

На 3 февруари 2025 година, в село Комарево, направил опит да даде подкуп на полицейски орган, за да не му състави фиш за глоба за установено нарушение – управление на лек автомобил, без включени светлини.

Сумата от 15 лева била сложена в талона на колата, който бил нужен за съставяне на фиша. Полицейският служител уведомил колегата си за банкнотите, а след това и Оперативната дежурна част.

Подсъдимият е с чисто съдебно минало и добри характеристични данни.

Съдебното заседание е разпоредително и в него подсъдимият е направил искане делото да се гледа по реда на съкратеното съдебно следствие, като е признал вината си и не е искал да се събират доказателства за станалото. Постановена е присъда, с която на подсъдимия е наложено наказание от шест месеца лишаване от свобода – условно, с тригодишен изпитателен срок и глоба в размер на 100 лева.

Присъдата не е влязла в сила. Тя може да се обжалва в петнадесетдневен срок пред Апелативен съд – Велико Търново.

**Връзки с обществеността 8 май 2025 г.**

**e-mail:** **os\_press@abv.bg**